KLASA: 320-02/17-01/10

URBROJ: 2109/22-10-17-1

Orehovica, 28.12.2017. godine

Na temelju članka 9. Odluke Općinskog vijeća Općine Orehovica o raspisivanju natječaja za davanje u zakup poljoprivrednog zemljišta u vlasništvu Općine Orehovica („Službeni glasnik Međimurske županije“ broj 16/13) te članka 33. Statuta Općine Orehovica („Službeni glasnik Međimurske županije“ broj 4/13), Općinski načelnik Općine Orehovica raspisuje

**N A T J E Č A J**

**za zakup poljoprivrednog zemljišta u vlasništvu Općine Orehovica na području Općine Orehovica**

**I. PREDMET NATJEČAJA:**

**k.o. Orehovica:**

|  |  |  |  |  |  |  |
| --- | --- | --- | --- | --- | --- | --- |
| **Br.** | **Katastarska čestica br.** | **Površina (m2)** |  | **Br.** | **Katastarska čestica br.** | **Površina (m2)** |
| 1. | 1957/39 | 6.609 | 19. | 1957/58 | 1.834 |
| 2. | 1957/41 | 1.134 | 20. | 1957/59 | 1.677 |
| 3. | 1957/42 | 1.123 | 21. | 1957/60 | 1.747 |
| 4. | 1957/43 | 1.189 | 22. | 1957/61 | 1.777 |
| 5. | 1957/44 | 1.026 | 23. | 1957/62 | 1.862 |
| 6. | 1957/45 | 999 | 24. | 1957/63 | 1.862 |
| 7. | 1957/46 | 990 | 25. | 1957/64 | 1.862 |
| 8. | 1957/47 | 990 | 26. | 1957/65 | 1.862 |
| 9. | 1957/48 | 990 | 27. | 1957/32 | 1.993 |
| 10. | 1957/49 | 990 | 28. | 1957/37 | 1.121 |
| 11. | 1957/50 | 990 | 29. | 1957/38 | 17.335 |
| 12. | 1957/51 | 990 | 30. | 1957/83 | 19.221 |
| 13. | 1957/52 | 990 | 31. | 1957/84 | 568 |
| 14. | 1957/53 | 1.100 | 32 | 1957/85 | 287 |
| 15. | 1957/54 | 1.024 | 33. | 1957/86 | 1.119 |
| 16. | 1957/55 | 1.024 |  | 34. | 1957/87 | 7.568 |
| 17. | 1957/56 | 1.168 |  | 35. | Dio 1957/26 | 13.310 |
| 18. | 1957/57 | 3.516 |  |  | | |

Navedene čestice zakupljuju se kao **cjelina površine 10 ha 38 a 47 m2.**

**Početna cijena zakupa je 1.200,00 kn/ha.**

Nakon utvrđene početne cijene, natjecatelji **ne mogu stavljati manju ponudu od 50,00 kn po ha** od početne cijene.  
 Uvid u kopiju katastarskog plana moguće je obaviti na Oglasnoj ploči Općine Orehovica te na [www.orehovica.hr](http://www.orehovica.hr/). Na zahtjev, zainteresirani mogu dobiti i primjerak kopije plana u Jedinstvenom upravnom odjelu Općine Orehovica.

**II. UVJETI NATJEČAJA**

Javna licitacija za davanje zakupa održati će se **09. siječnja 2018. godine (srijeda) u 09.00 sati, u prostorijama Općine Orehovica.**

Pravo sudjelovanja na natječaju imaju sve fizičke i pravne osobe upisane u Upisnik poljoprivrednog gospodarstva (OPG), koje uplate jamčevinu.

Jamčevina iznosi **2.000,00 kn** i uplaćuje se žiro račun Općine Orehovica broj HR5923400091860500004, model HR68, poziv na broj 7706 – OIB , uz naznaku svrha uplate: ”Jamčevina za natječaj – zakup zemljišta”. Jamčevina se može uplatiti i voditelju nadmetanja neposredno prije samog nadmetanja.  
 Odabranom ponuditelju jamčevina će se uračunati u ponuđenu cijenu, a ostalim sudionicima u natječaju vratiti će se u roku 8 dana od dana završetka natječaja .

Ponuditelji moraju voditelju nadmetanja dati sljedeće podatke:

* ime, prezime i adresu, odnosno naziv i adresu tvrtke pravnog subjekta ili OPG-a,
* dokaz o uplati jamčevine,
* presliku osobne iskaznice ili izvod iz sudskog registra ili obrtnice ili upisnika OPG-a,
* potvrdu da ponuditelj nema dugovanja prema Općini Orehovica (izdaje Jedinstveni upravni odjel Općine Orehovica).

**III. UVJETI ZA IZBOR NAJPOVOLJNIJE PONUDE**

Najpovoljnija ponuda je ponuda sa najvišom ponuđenom cijenom po hektaru u kunama.   
 Odabrani ponuditelj dužan je u roku od 10 dana od održavanja javnog nadmetanja sa Općinom Orehovica sklopiti Ugovor o zakupu .

**IV. UVJETI UGOVORA O ZAKUPU**

Ugovor o zakupu sklapa se na godinu dana.

Ukoliko nakon isteka roka iz prethodnog stavka na zemljištu u zakupu ne započne postupak privođenja predmetnog zemljišta namjeni predviđenoj Prostornim planom uređenja Općine Orehovica te Detaljnim planom uređenja zone Križopotje, ugovor o zakupu može se produljiti pisanim aneksom na još godinu dana sa istim zakupcem.

Ukoliko ni nakon dvije godine nakon potpisa ugovora o zakupu ne započne postupak privođenja predmetnog zemljišta namjeni predviđenoj Prostornim planom uređenja Općine Orehovica te Detaljnim planom uređenja zone Križopotje, Općinski načelnik raspisati će novi natječaj za zakup prema uvjetima iz ove odluke.

Ukoliko će se zemljiše u zakupu privesti namjeni prije isteka roka od dvije godine od dana sklapanja ugovora o zakupu, zakupac je dužan skinuti usjeve sa površine u zakupu bez prava na obeštećenje na ime nastale štete.

Na zemljištu u zakupu zakupac ne smije podizati trajne nasade niti graditi građevine.

Zemljište u zakupu ne može se dati u podzakup.

**V. PONIŠTENJE NATJEČAJA**

Vlasnik zadržava pravo poništenja natječaja, a nije obvezan prihvatiti niti jednu pristiglu ponudu u kojem slučaju ne odgovara za eventualnu štetu ponuditelja.

**VI. DODATNE INFORMACIJE**

Zainteresirani ponuditelji mogu dobiti dodatne informacije u svezi nadmetanja na telefon 040/635-275 te e-mail [opcina-orehovica@ck.t-com.hr](mailto:opcina-orehovica@ck.t-com.hr) , kao i dogovoriti razgledanje nekretnine.

**Općinski načelnik Općine Orehovica**

Franjo Bukal